Astana Cinta Aleesa

Astana Cinta Aleesa merupakan siri drama televisyen Malaysia 2014 arahan Eoon Shuhaini yang mengisi slot Ratu TV9 dari 26 Ogos 2014 sehingga 8 Oktober 2014. Ia dibintangi oleh Emma Maembong, Nazim Othman, Amyra Rosli dan Bil Azali. Astana Cinta Aleesa merupakan satu kejayaan komersial apabila meraih jumlah tontonan tertinggi, iaitu sebanyak 1.5 juta penonton.Astana Cinta Aleesa cecah 1.5 juta penonton Perak Today (8 Oktober 2014). Dicapai pada 8 Oktober 2014.Astana Cinta Aleesa cecah 1.5 juta tontonan HyeBro (3 Oktober 2014). Dicapai pada 3 Oktober 2014.Drama Astana Cinta Aleesa mcentralmy. Dicapai pada 30 Mac 2023. 

Siri ini boleh didapati melalui penstriman dalam talian di saluran YouTube rasmi TV3 dan Aplikasi Tonton.

Sinopsis
Mengisahkan ujian yang menimpa pasangan suami isteri iaitu Aleesa (Emma Maembong) dan Zhariff (Nazim Othman). Aleesa merupakan seorang isteri yang ceria dan amat dikasihi oleh suaminya Zhariff. Namun hubungan mereka teruji apabila Aleesa tidak dapat menerima kenyataan anak keduanya telah meninggal dunia.

Aleesa begitu tertekan. Tambahan lagi tekanan yang diberikan oleh ibu mertuanya, menuduh Aleesa seorang pembunuh. Pembunuh kepada cucunya yang baru lahir. Semenjak kematian cucunya, ibu mertua Aleesa begitu membencinya.

Aleesa begitu bersedih, gagal menangani berita pahit yang diterimanya. Aleesa merasakan anak keduanya masih hidup. Malah sering bercakap keseorangan dengan anak patung, seolah-olah patung tersebut merupakan bayinya. Kesedihan yang ditanggung Aleesa kian mendalam, pernah suatu ketika Aleesa ingin membunuh diri dengan terjun dari tingkat atas. Mujur Zhariff menyelamatkannya dan berjaya menghalang Aleesa dari terjun.

Dek masalah yang dihadapi di rumah, Zhariff terpaksa menyerahkan tugas kepada rakan sekerjanya iaitu Jimmy. Jimmy bukanlah orang yang tepat mengambil alih tugas Zhariff. Ini kerana Jimmy mempunyai niat tidak baik terhadap Zhariff. 

Pelakon

Pelakon utama
 Emma Maembong sebagai Aleesa
 Nazim Othman sebagai Zhariff
 Amyra Rosli sebagai Zaleha
 Bil Azali sebagai Jimmy

Pelakon pembantu
 Ku Faridah sebagai Hajah Timah
 Aleza Shadan sebagai Hajah Zainab
 Puteri Balqis sebagai Zara
 Mustapha Kamal sebagai Dato' Rahim
 Falisha Crossley sebagai Alia
 Ezzrin Loy sebagai Azmeer
 Qazem Nor sebagai Suffian 
 Abang Rafi sebagai Sulaiman 
 Laila Nasir sebagai Kamariah

Penampilan khas
 Natasha Elyzza sebagai Aida

Muzik dan runut bunyi
 "Pemilik Segalanya" - Dinie Rashid
 "Keampunan" - Zin Ezuan

Rujukan

Pautan luar
 Laman web rasmi

Kategori:Rancangan TV9
Kategori:Siri drama televisyen Malaysia 2014